CELEX: 32021D1844
Language: bg
Date: 2021-10-18 00:00:00
Title: Решение (ЕС) 2021/1844 на Съвета от 18 октомври 2021 година относно позицията, която трябва да се заеме от името на Европейския съюз в рамките на Съвета за асоцииране, създаден по силата на Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с изменение на протокол 3 към посоченото споразумение относно определението на понятието „продукти с произход“ и методите на административно сътрудничество

21.10.2021   
               
               
                  BG
               
               
                  Официален вестник на Европейския съюз
               
               
                  L 373/91
               
            
         РЕШЕНИЕ (ЕС) 2021/1844 НА СЪВЕТА
         от 18 октомври 2021 година
         относно позицията, която трябва да се заеме от името на Европейския съюз в рамките на Съвета за асоцииране, създаден по силата на Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с изменение на протокол 3 към посоченото споразумение относно определението на понятието „продукти с произход“ и методите на административно сътрудничество
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна (наричано по-нататък „Споразумението“) беше сключено от Съюза с Решение 2002/357/ЕО, ЕОВС на Съвета и Комисията (1) и влезе в сила на 1 май 2002 г.
                  
               
                     (2)
                  
                  
                     В Споразумението е включен протокол 3 относно определението на понятието „продукти с произход“ и методите на административно сътрудничество (наричан по-нататък „протокол 3“). В съответствие с член 4 от протокол 3 Съветът за асоцииране, създаден по силата на член 89 от Споразумението (наричан по-нататък „Съветът за асоцииране“), може да реши да измени разпоредбите на протокол 3.
                  
               
                     (3)
                  
                  
                     С Решение 2013/94/ЕС на Съвета (2) Съюзът сключи Регионалната конвенция за паневросредиземноморските преференциални правила за произход (наричана по-нататък „Конвенцията“), която за него влезе в сила на 1 май 2012 г. В нея се съдържат разпоредби относно произхода на стоките, които се търгуват по силата на съответните двустранни споразумения за свободна търговия, сключени между договарящите страни по Конвенцията, като въпросните разпоредби се прилагат, без да се накърняват принципите, залегнали в тези двустранни споразумения.
                  
               
                     (4)
                  
                  
                     Вследствие приемането на Решение (ЕС) 2020/2067 (3) относно позицията, която трябва да се заеме от името на Съюза в рамките на Съвета за асоцииране по отношение на изменението на Споразумението чрез замяна на протокол 3, Съветът за асоцииране прие Решение № 1/2021 (4) за замяна на протокол 3 с нов текст.
                  
               
                     (5)
                  
                  
                     протокол 3 съдържа, от една страна, динамично позоваване на Конвенцията, което я прави приложима между Съюза и Йордания, а от друга страна — преходните правила, които се прилагат от 1 септември 2021 г. като алтернативен набор от правила на произход на онези, посочени в действащата Конвенция.
                  
               
                     (6)
                  
                  
                     Като част от подкрепата на Съюза за Йордания в контекста на кризата със сирийските бежанци, през юли 2016 г. Съюзът и Йордания се споразумяха за временно смекчаване на правилата за произход, приложими за износа на продукти от Йордания за Съюза в рамките на Споразумението.
                  
               
                     (7)
                  
                  
                     Поради това Комитетът за асоцииране ЕС—Йордания прие решение Решение № 1/2016 (5) за изменение на протокол 3 относно определяне на понятието „продукти с произход“ и за допълване списъка на дейностите по обработка или преработка, които се изисква да бъдат извършени върху материали без произход, за да могат някои категории продукти, произведени на територията на Йордания и свързани със създаването на работни места за бежанци от Сирия и за населението на Йордания, да получат статут на продукти с произход.
                  
               
                     (8)
                  
                  
                     Комитетът за асоцииране ЕС—Йордания прие Решение № 1/2018 (6) за изменение на разпоредбите на протокол 3 чрез допълнително облекчаване на правилата на схемата, основана на правила за произход, и удължаване на срока на действие на схемата, установена чрез Решение № 1/2016 до 31 декември 2030 г. Решение № 1/2018 влезе в сила на 4 декември 2018 г.
                  
               
                     (9)
                  
                  
                     За да се удължи прилагането на решения № 1/2016 и № 1/2018, необходимо е с тях да бъдат обвързани преходните правила, приложими от 1 септември 2021 г. Това налага приемането на решение за измение на протокол 3 чрез добавяне на допълнение Б към него, за да могат обектите, предвидени в решения № 1/2016 и № 1/2018, да се запазят. Съветът за асоциране ще приеме такова решение за изменение. Поради това е целесъобразно да се установи позицията, която трябва да се заеме от името на Съюза в рамките на Съвета за асоцииране по отношение на изменението на протокол 3.
                  
               
                     (10)
                  
                  
                     Прилагането на допълнение Б към протокол 3 следва да бъде съчетано със задължения за подходящ мониторинг и докладване. Освен това, следва да може да се прекратява прилагането на допълнение Б към протокол 3, ако условията за неговото прилагане вече не са изпълнени или ако са изпълнени условията за въвеждане на защитни мерки.
                  
               
                     (11)
                  
                  
                     За да се осигури приемственост в прилагането на Решения № 1/2016 и № 1/2018, включително предвидените в тях дерогации и по този начин да се даде възможност на одобрените износители да избегнат икономическите загуби съгласно Решение № 1/2016, решението на Съвета за асоцииране следва да включва клауза за обратно действие.
                  
               
                     (12)
                  
                  
                     Поради това позицията на Съюза в рамките на Съвета за асоцииране следва да се основава на проекта на решение на Съвета за асоцииране,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Позицията, която трябва да се заеме от името на Съюза в рамките на Съвета за асоцииране, създаден по силата на Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с изменение на протокол 3 към него, се основава на проекта на решение на Съвета за асоцииране (7).
            
            
               2.   Несъществени технически промени към позицията, посочена в параграф 1, могат да се договорят от представителите на Съюза в Съвета за асоцииране, без да е необходимо допълнително решение на Съвета.
            
         
         
            Член 2
            Настоящото решение влиза в сила в деня на приемането му и срокът на действието му изтича на 31 декември 2023 г.
         
         
            Съставено в Люксембург на 18 октомври 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение 2002/357/ЕО на Съвета и Комисията от 26 март 2002 г. относно сключване на Евро-средиземноморското споразумение за създаване на асоциация между Европейските общности и техните държави членки, от една страна, и Хашимитското кралство Йордания, от друга страна (ОВ L 129, 15.5.2002 г., стр. 1).
         
            (2)  Решение 2013/94/ЕС на Съвета от 26 март 2012 г. за сключване на Регионалната конвенция за паневросредиземноморските преференциални правила за произход (ОВ L 54, 26.2.2013 г., стр. 3).
         
            (3)  Решение (ЕС) 2020/2067 на Съвета от 7 декември 2020 г. относно позицията, която трябва да се заеме от името на Европейския съюз в рамките на Съвета за асоцииране, създаден по силата на Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с изменението на посоченото споразумение чрез замяна на протокол 3 към него относно определението на понятието „продукти с произход“ и методите на административно сътрудничество (ОВ L 424, 15.12.2020 г., стр. 37).
         
            (4)  Решение № 1/2021 на Съвета за асоцииране ЕС—Йордания от 15 април 2021 г. за изменение на Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна чрез замяна на протокол 3 към него относно определянето на понятието „продукти с произход“ и методите на административно сътрудничество [2021/742] (ОВ L 164, 10.5.2021 г., стр. 1).
         
            (5)  Решение № 1/2016 на Комитета за асоцииране ЕС—Йордания от 19 юли 2016 г. за изменение на протокол 3 към Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, относно определяне на понятието „продукти с произход“ и на списъка на дейностите по обработка или преработка, които се изисква да бъдат извършени върху материали без произход, за да могат някои категории продукти, произведени в специални зони за развитие и промишлени зони, свързани със създаването на работни места за бежанци от Сирия и за населението на Йордания, да получат статут на продукт с произход [2016/1436] (ОВ L 233, 30.8.2016 г., стр. 6).
         
            (6)  Решение № 1/2018 на Комитета за асоцииране ЕС — Йордания от 4 декември 2018 г. за изменение на разпоредбите на протокол 3 към Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, относно определяне на понятието „продукти с произход“ и на списъка на дейностите по обработка или преработка, които се изисква да бъдат извършени върху материали без произход, за да могат някои категории продукти, произведени на територията на Хашемитско кралство Йордания и свързани със създаването на работни места за бежанци от Сирия и за населението на Йордания, да получат статут на продукт с произход [2019/42] (ОВ L 9, 11.1.2019 г., стр. 147).
         
            (7)  Виж документ ST 11793/21 на http://register.consilium.europa.eu.